stanford-oval/wikipedia huggingface dataset:
Dodekanesian prefektuuri

| Dodekanesian prefektuuri Νομός Δωδεκανήσου> Prefektuuri |
| --- | --- |
 Sijainti
Valtio:  Kreikka
Alue:  Etelä-Egean saaret
Provinsseja:  4
Kuntia:  25
Lakkautettu:  31.12.2010
Hallinto:  
 – hallinnollinen keskus:  Ródos
Pinta-ala:  2 714,295 km²
Väkiluku (2001):  190 071
 – väestötiheys:  70,03 as./km²
Lyhenteet:  
 – ISO 3166:  GR-81
Dodekanesian prefektuuri (kreik. Νομός Δωδεκανήσου, Nomós Dodekanísou) oli yksi Kreikan prefektuureista. Se sijaitsi Etelä-Egean saarten alueella ja sen pääkaupunki oli Ródos. Prefektuurin alue käsitti Dodekanesian saariryhmän. Sen pinta-ala oli 2 714 neliökilometriä ja asukasluku 190 071 (vuonna 2001).
Dodekanesian prefektuurin kunnat.
Prefektuuri jakautui neljään provinssiin, jotka olivat Kálymnoksen, Kárpathoksen, Kosin ja Ródoksen provinssit. Prefektuuri lakkautettiin vuoden 2011 alussa Kallikrates-suunnitelman myötä ja jaettiin neljäksi alueyksiköksi, Kálymnoksen, Kárpathoksen (nykyisin Kárpathos-Kásos), Kosin ja Ródoksen alueyksiköiksi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Νομός Δωδεκανήσου
Kombinatoriaalinen kemia

Kombinatoraalinen kemia (yhdistelykemia, kombikemia) on kemiallinen prosessi, missä joukko lähtöaineita (monomeereja) reagoi toistensa kanssa tuottaen jokaisen mahdollisen reaktiotuotteen. Reaktiotuotteiden kokoelmaa kutsutaan molekyylikirjastoksi. Esimerkiksi jos 50 erilaista amiinia reagoi 20 erilaisen happokloridin kanssa, on mahdollista saada 1000 erilaista reaktiotuotetta (amidia). Antamalla amidien reagoida edelleen 20 erilaisen lähtöaineen kanssa, saadaan 20 000 erilaista reaktiotuotetta.
Kombinatoriaalinen kemia perustuu yleisiin kemiallisiin reaktioihin, joilla voidaan yhdistellä erilaisia lähtöaineita (yleensä kiinteän faasin pinnalla). Useita reaktioita voidaan suorittaa samanaikaisesti, jolloin on mahdollista syntetisoida nopeasti ja tehokkaasti suuri määrä molekyylejä ts. voidaan luoda molekyylikirjastoja. Kombinatoriaalista kemiaa tehdään yleensä ns. kiinteäfaasisynteesillä (solid phase synthesis), jonka etuna on että reaktiot voidaan suorittaa loppuun käyttämällä ylimäärin reagensseja ja lopputuotteet on helppo eristää. Lisäksi kiinteäfaasisynteesin etuna on, että synteesiprosessi voidaan automatisoida. Kiinteäfaasisynteesillä toteutettavan molekyylikirjaston suunnittelussa on huomioitava käytettävä kiinteä faasi ja linkkeri, käytettävät reaktiot ja lähtöaineiden rakenne.
Kombinatoriaalista kemiaa käytetään erityisesti lääkekehityksessä, kun tarkoituksena on mahdollisimman moninaisen molekyylikirjaston luominen. Tällöin pyritään löytämään vaikutuskohteeseen sitoutuvia molekyylejä eli ligandeja. Kombinatoriaalisella kemialla voidaan myös luoda kohdennettuja molekyylikirjastoja, kun pyritään optimoimaan vaikutuskohteeseen sitoutuvan molekyylin rakenne.
Onnellinen prinssi

| Onnellinen prinssi> The Happy Prince and Other Tales |
| --- | --- |

Alkuperäisteos
Kirjailija:  Oscar Wilde
Kieli:  englanti
Genre:  satukirja
Julkaistu:  1888
Suomennos
Suomentaja:  useita suomentajia
Kustantaja:  useita kustantajia
Julkaistu:  1907 (ensimmäinen suomennos)
Löydä lisää kirjojaKirjallisuuden teemasivulta
Onnellinen prinssi on Oscar Wilden kirjoittama kirja. Se ilmestyi vuonna 1888 lastensatukokoelmassa The Happy Prince and Other Tales. Kirjassa esiintyy samanniminen patsas.
Juoni

Korkean pilarin päässä kaupungin yläpuolella on patsas, joka esittää Onnellista Prinssiä. Se on yltä päältä peitetty ohuilla kultaisilla lehdillä, silminä on kaksi loistavaa safiiria, ja suuri punainen rubiini välkehti miekan kahvassa. Kaikki ihailevat suuresti Onnellista Prinssiä. Eräs pääskynen tapaa prinssin. Aluksi prinssi kertoo sairaasta lapsesta ja pyytää pääskystä viemään rubiinin. Seuraavaksi hän kertoo kirjurista, jonka huoneessa on niin kylmä, ettei hän voi kirjoittaa näytelmää loppuun, eikä tuli pala uunissa. Hän pyysi pääskystä viemään toisen silmän kirjurille. Lopuksi kertoo tytöstä, jolta on kadulle pudonnut tavaraa ja hänelle pääskynen tuo toisenkin silmän. Sitten pääskynen pudottaa prinssin pinnalla olevan kullan köyhille, kunnes prinssi on paljas, harmaa ja ruma. Pieni pääskynen ei tahdo lähteä Egyptiin. Pääskynen tahtoo olla prinssin luona. Kun tulee ankara pakkanen, pääskynen on kuollut.
Suomennokset

Onnellinen Prinssi ynnä muita kertomuksia; suom. Helmi Setälä, kuv. Walter Crane ja Jacomb Hood. Otava, 1907
Onnellinen prinssi. kuv. Ota Janeček, suom. Kirsi Kunnas. Weilin + Göös, 1970
Onnellinen prinssi; kuv. Jean Claverie, suom. Anja Ylönen. Lasten keskus, 1980
Onnellinen prinssi: kuunnelma, Oscar Wilden samannimisestä kertomuksesta Yleisradiolle dramatisoinut Antti Einari Halonen, suom. Eeva-Liisa Manner; Yleisradio, 1984
Onnellinen prinssi ja muita tarinoita; suom. Jaana Kapari. Teos, 2007
Aiheesta muualla

Onnellinen prinssi ja muita tarinoita Internet Archivessa (englanniksi)
Onnellinen prinssi ja muita tarinoita Gutenberg-projektissa (englanniksi)
Onnellinen prinssi (englanniksi)
Jaana Kapari suomensi Oscar Wilden sadut yksiin kansiin. Helsingin sanomat 7.3.2007. (STT)
Viertola, Mari: Ulkoa kaunis on sisältä ruma. Turun sanomat.  22.3.2007.
Dodge 600

| Dodge 600 |
| --- | --- |
 1984 Dodge 600 ES Turbo Convertible
Valmistustiedot
Valmistusmaa:   Yhdysvallat
Valmistaja:  Dodge
Valmistusvuodet:  1982–1988
Korimalli:  4-ovinen sedan (1983-88) 2-ovinen coupe (1984-86) 2-ovinen cabriolet (1984-86)
Luokka:  Mid-size
Edeltäjä:  Dodge 400
Seuraaja:  Dodge Spirit (Kanada) Dodge Dynasty (Yhdysvallat)
Tekniset tiedot
Mitat
Pituus:  4 704 mm
Leveys:  1 727 mm
Korkeus:  1 349 mm
600 oli Dodgen versio Chryslerin E-pohjalevylle perustuneesta ylellisestä autosta 1980-luvulla. Se esiteltiin  1983 keskikokoisena mallina ja sen valmistus loppui mallivuoden 1988 jälkeen. Se oli Chryslerin yritys GM:n A-pohjalevylle  perustuneiden mallien, kuten esimerkiksi Chevrolet Celebrityn kilpailijaksi, kun taas Chrysler M-pohjalevylle perustunut Dodge Diplomat oli GM:n G-pohjalevyä käyttäneiden autojen, kuten Pontiac Bonnevillen kilpailija.  Se korvasi sekä 400- että Mirada-mallit.
Kun Dodge lopetti täysikokoisen St. Regis -mallin valmistuksen mallivuoden 1981 jälkeen, keskikokoisesta Diplomatista tuli Dodgen huippumalli. Vuodeksi 1983 Dodge tarvitsi vielä yhden sedan-mallin mallistoonsa, ja niin syntyi 600, joka sijoittui mallistossa Ariesin ja Diplomatin väliin.
600 tähdättiin Dodgen vastaukseksi ajan eurooppalaisille sedaneille. Sen numeerinen mallinimi ja muotoilu suunniteltiin muistuttamaan Mercedes-Benzin malleja, mutta sen pääkilpailijoiksi muodostui lopulta sen amerikkalaiset vastineet Chevrolet Celebrity, Pontiac 6000 ja Ford Fairmont. Se debytoi neliovisena sedanina, ja oli saatavilla kahdella eri varustetasolla: perusversiona ja ES:nä ("Euro/Sedan"). Moottorina oli joko Chryslerin 2,2-litrainen 4-sylinterinen moottori tai Mitsubishin valmistama 2,6-litrainen 4-sylinterinen.
600:myynti lähes kaksinkertaistui toisena vuonna, suurilta osin siksi että entisen 400-mallin coupe- ja avomallit lisättiin 600-mallistoon (vaikka ne edelleen valmistettiin Chrysler K-pohjalevylle). Turboahdettu versio 2,2-litraisesta moottorista tuotiin myös tarjolle vuonna 1984.
600:n tehtiin useita muutoksia vuodelle 1985. 600-sedanin akseliväli kasvoi ja aiemmat perus- ja ES varustetasot korvattiin uudella SE-varustetasolla, johtuen uuden Lancer-mallin, joka muuten olisi kilpaillut suoraan 600:n kanssa (myöskään 5-vaihteinen manuaalivaihteisto ei ollut enää saatavilla, koska haluttiin rajoittaa kilpailua Lancerin ja 600:n välillä) esittelystä. Coupe- ja avomallit säilyivät lähes muutoksitta lukuun ottamatta pieniä muutoksia varustelussa ja sisustuksessa. Ainoa muutos moottoreissa oli 2.2-litraisen kaksikurkkuisen Holley-kaasuttimen korvaaminen ruiskutusjärjestelmällä.
Sedanin perusversio palasi vuodelle 1986, samalla kun kaikkien 600-mallien muotoilua uusittiin, saaden uuden, tätä nykyä kaikissa Dodge-malleissa olevan "ristikko"-maskin. 2,6-litrainen moottori kovattiin 2,5-litraisella versiolla 2,2-litraisesta moottorista.
600 lähestyi loppuaan. Coupe- ja avomallien valmistus lopetettiin mallivuodelle 1987, kun taas sedanin valmistus päättyi vuonna 1988, jolloin 600:n (kuten myös pienemmän Ariesin ja Lancerin) korvasi Spirit.
Kombivoimalaitos

Kombivoimalaitos on voimalaitos, jossa kaasuturbiinivoimalaitos tai polttomoottorivoimalaitos on yhdistetty  höyrykattilavoimalaitokseen sähköntuotannon hyötysuhteen parantamiseksi kohti maksimaalista hyötytasoa.
Kombivoimalaitoksessa kaasuturbiinista tai polttomoottorista poistuvat kuumat, tyypillisesti yli 450 °C, savukaasut ohjataan jätelämpökattilaan, joka on rakenteeltaan käytännössä höyryvoimalaitos. Savukaasujen lämpö otetaan talteen ja sillä tuotetaan höyryä, joka voidaan käyttää sähköntuotantoon höyryturbiinilla.
Pelkällä kaasuturbiinivoimalaitoksella päästään korkeintaan vain 35 % sähköntuotantohyötysuhteeseen. Kombivoimalaitoksissa päästään parhaimmillaan lähes 60 % sähköntuotantohyötysuhteeseen. Jos sähkön tuotannon lisäksi tuotetaan höyrystä kaukolämpöä, voidaan saavuttaa parhaimmillaan jopa yli 90 % yhteistuotannon hyötysuhde.
Tällä hetkellä Suomen suurin kombivoimalaitos on Helsingin Energian omistama Vuosaari B -voimalaitos, jossa on mahdollista päästä 93 prosentin hyötysuhteeseen.
Dear Land of Guyana, of Rivers and Plains

Dear Land of Guyana, of Rivers and Plains ("Rakas Guyana, virtojen ja tasankojen maa") on Guyanan kansallislaulu. Laulun on sanoittanut Archibald Leonard Luker ja säveltänyt Robert Cyril Gladstone Potter. Se valittiin Guyanan kansallislauluksi kuukausi ennen maan itsenäistymistä vuonna 1966.
Dodekaoros

12 eläintä, Qingyanggong-temppeli, Chengdu, Sichuan, Kiina
Dodekaoros on kahdentoista eläinkuvion sarja, jolla ilmaistaan ajanjaksoja kuten kaksoistunteja, kuukausia ja vuosia. Sellaista on käytetty kreikkalais-egyptiläisenä aikana ja nykyisinkin Itä-Aasiassa, erityisesti Kiinassa.  Sarjassa esiintyvät eläimet ovat tavallisesti rotta (tai hiiri), härkä, tiikeri, jänis, lohikäärme (tai krokotiili), käärme, hevonen, vuohi (tai lammas), apina, kukko (tai kana), koira ja sika.
Paitsi ajanlaskussa, tätä eläinkuvioiden sarjaa on käytetty myös maagisiin ja astrologisiin tarkoituksiin. Tällaisissa yhteyksissä puhutaan toisinaan myös virheellisesti kiinalaisesta horoskoopista.
Kiinalaisessa kalenterissa eläinten mukaan nimetyt vuodet vaihtuvat kiinalaisena uutenavuotena, joka on uudenkuun aikaan yleensä helmikuussa. Eri vuodet, kuukaudet ja vuorokauden kaksoistunnit on nimetty eri eläinten mukaan seuraavasti.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| Eläin | Kaksoistunti | Kuukausi | Vuodet | Vuodet | Vuodet | Vuodet | Vuodet | Vuodet | Vuodet | Vuodet | Vuodet | Vuodet | Vuodet | Vuodet | Vuodet | Vuodet | Vuodet | Vuodet | Vuodet |
| Rotta | 23-1 | joulukuu | 1900 | 1912 | 1924 | 1936 | 1948 | 1960 | 1972 | 1984 | 1996 | 2008 | 2020 | 2032 | 2044 | 2056 | 2068 | 2080 | 2092 |
| Härkä | 1-3 | tammikuu | 1901 | 1913 | 1925 | 1937 | 1949 | 1961 | 1973 | 1985 | 1997 | 2009 | 2021 | 2033 | 2045 | 2057 | 2069 | 2081 | 2093 |
| Tiikeri | 3-5 | helmikuu | 1902 | 1914 | 1926 | 1938 | 1950 | 1962 | 1974 | 1986 | 1998 | 2010 | 2022 | 2034 | 2046 | 2058 | 2070 | 2082 | 2094 |
| Jänis | 5-7 | maaliskuu | 1903 | 1915 | 1927 | 1939 | 1951 | 1963 | 1975 | 1987 | 1999 | 2011 | 2023 | 2035 | 2047 | 2059 | 2071 | 2083 | 2095 |
| Lohikäärme | 7-9 | huhtikuu | 1904 | 1916 | 1928 | 1940 | 1952 | 1964 | 1976 | 1988 | 2000 | 2012 | 2024 | 2036 | 2048 | 2060 | 2072 | 2084 | 2096 |
| Käärme | 9-11 | toukokuu | 1905 | 1917 | 1929 | 1941 | 1953 | 1965 | 1977 | 1989 | 2001 | 2013 | 2025 | 2037 | 2049 | 2061 | 2073 | 2085 | 2097 |
| Hevonen | 11-13 | kesäkuu | 1906 | 1918 | 1930 | 1942 | 1954 | 1966 | 1978 | 1990 | 2002 | 2014 | 2026 | 2038 | 2050 | 2062 | 2074 | 2086 | 2098 |
| Vuohi | 13-15 | heinäkuu | 1907 | 1919 | 1931 | 1943 | 1955 | 1967 | 1979 | 1991 | 2003 | 2015 | 2027 | 2039 | 2051 | 2063 | 2075 | 2087 | 2099 |
| Apina | 15-17 | elokuu | 1908 | 1920 | 1932 | 1944 | 1956 | 1968 | 1980 | 1992 | 2004 | 2016 | 2028 | 2040 | 2052 | 2064 | 2076 | 2088 | 2100 |
| Kukko | 17-19 | syyskuu | 1909 | 1921 | 1933 | 1945 | 1957 | 1969 | 1981 | 1993 | 2005 | 2017 | 2029 | 2041 | 2053 | 2065 | 2077 | 2089 | 2101 |
| Koira | 19-21 | lokakuu | 1910 | 1922 | 1934 | 1946 | 1958 | 1970 | 1982 | 1994 | 2006 | 2018 | 2030 | 2042 | 2054 | 2066 | 2078 | 2090 | 2102 |
| Sika | 21-23 | marraskuu | 1911 | 1923 | 1935 | 1947 | 1959 | 1971 | 1983 | 1995 | 2007 | 2019 | 2031 | 2043 | 2055 | 2067 | 2079 | 2091 | 2103 |
Deputatski

| Депутатский Депутатскай |
| --- | --- |

Valtio:  Venäjän federaatio
Tasavalta:  Sahan tasavalta
Ulus (piiri):  Ust-Janskin ulus
Perustettu:  1958 
Hallinto:  
 – Asutustyyppi:  kunta
 – Hallinnon tyyppi:  kaupunkikunta
Väkiluku (2008):  3 200
Aikavyöhyke:  UTC+10 (MSK+7)
 Ust-Janskin ulusin hallinnollinen keskus. 
Infobox OKVirheellinen NIMI-arvo: 
Deputatski (ven. Депутатский, Deputatski) tai Deputatskaj (jak. Депутатскай)  on kaupunkikunta ja kaupunkimainen taajama Ust-Janskin ulusissa eli piirissä Sahan tasavallassa, ja piirin hallinnollinen keskus. Deputatskin kunta sijaitsee piirin eteläosassa. Taajama sijaitsee 1 025 kilometriä tasavallan pääkaupungista Jakutskista koilliseen. Deputatskin kuntaan kuuluu taajaman lisäksi viisi kylää.
Deputatskista on maantieyhteys toiseen piirin taajamaan Ust-Kuigaan. Deputatskissa on toiminut ala- ja keskiasteen koulu, urheilu- ja musiikkikoulut, kulttuuritalo, kauppa ja terveyskeskus.
Asukasluvun kehitys:
13 305 (1989)
3 602 (2002)
3 200 (2008)
Historia

Deputatski perustettiin taajamaksi vuonna  1958 . Vuonna 1989 nykyisen kunnan alueella oli 24 700 asukasta. Alueella sijaitsi tuolloin kolme muuta taajamaa ja kaksi kyläaluetta, jotka on sittemmin väestön vähenemisen vuoksi liitetty Deputatskiin.

Ust-Janskin piirin vaakuna
Kokomo

| Kokomo |
| --- | --- |

 Koordinaatit: 40°28′56″N, 86°7′54″W 
Valtio:  Yhdysvallat
Osavaltio:  Indiana
Piirikunta:  Howard
Hallinto:  
 – Pormestari:  Matt McKillip
Pinta-ala:  
 – Kokonaispinta-ala:  42,1 km²
 – Josta vettä:  0,2 km² (0,48 %)
Korkeus:  247 m
Väkiluku (2006):  48 070
 – Väestötiheys:  1 099,0 as./km²
Aikavyöhyke:  UTC-5 (kesäaika UTC-4)
Lempinimi::  City of Firsts, Stop Light City
 
 http://www.cityofkokomo.org/ 
Infobox OKVirheellinen NIMI-arvo: 
Kokomo on Yhdysvaltain kaupunki Indianan osavaltiossa. Se on Howardin piirikunnan pääkaupunki. Kokomo on osavaltionsa kaupungeista kahdenneksitoista suurin.
United States Census Bureaun mukaan Kokomon pinta-ala on 42,1 km², josta vettä on 0,2 km² eli 0,37 %. Kokomo on nimetty miamien päällikkö Ma-Ko-Ko-Mon mukaan. Siitä tuli kaupunki vuonna 1865.
Kokomossa oli vuoden 2000 väestönlaskennan aikaan 46 113 asukasta, 20 273 taloutta ja 12 204 perhettä.
Aiheesta muualla

Viralliset sivut (englanniksi)
Wikimedia Commonsissa on kuvia tai muita tiedostoja aiheesta .
Yhdysvaltain valtatie 31 Kokomossa
Kaunis Sadie

| Kaunis Sadie> Sadie McKee |
| --- | --- |

Ohjaaja:  Clarence Brown
Käsikirjoittaja:  John Meehan
Perustuu:  Viña Delmarin tarinaan
Tuottaja:  Lawrence Weingarten
Säveltäjä:  Nacio Herb Brown
Kuvaaja:  Oliver T. Marsh
Leikkaaja:  Hugh Wynn
Lavastaja:  Cedric Gibbons
Pääosat:  Joan Crawford Gene Raymond Franchot Tone Edward Arnold
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Netflix
Ensi-ilta:   9. toukokuuta 1934  11. marraskuuta 1934
Kesto:  93 minuuttia
Alkuperäiskieli:  englanti
Budjetti:  612 000 USD
Tuotto:  1 302 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Kaunis Sadie (engl. Sadie McKee) on vuonna 1934 ensi-iltansa saanut Clarence Brownin ohjaama yhdysvaltalainen draamaelokuva, jonka pääosissa ovat Joan Crawford nimiroolissa, Gene Raymond, Franchot Tone ja Edward Arnold. Kaunis Sadie kertoo nuoresta naisesta Sadie McKeestä (Crawford), joka tulee työväenluokasta. Sadie kärsii kolmen parisuhteen ajan matkallaan kohti menestystä.
Kaunis Sadie perustuu Viña Delmarin tarinaan Pretty Sadie McKee, jonka pohjalta John Meehan sovitti käsikirjoituksen. Lawrence Weingarten toimi elokuvan tuottajana. Tuotantoyhtiönä ja jakelijana toimi Metro-Goldwyn-Mayer.
Näyttelijät

| 0 | 1 | 2 |
| --- | --- | --- |
|  Joan Crawford  | … |  Sadie McKee Brennan   |
|  Gene Raymond  | … |  Tommy Wallace   |
|  Franchot Tone  | … |  Michael "Mike" Alderson   |
|  Edward Arnold  | … |  Jack Brennan   |
|  Esther Ralston  | … |  Dolly Merrick   |
|  Earl Oxford  | … |  Stooge   |
|  Jean Dixon  | … |  Opal   |
|  Leo G. Carroll  | … |  Brennanin hovimestari "Finnegan" Phelps   |
|  Akim Tamiroff  | … |  Riccori   |
|  Zelda Sears  | … |  Rouva Craney   |
|  Helen Ware  | … |  Rouva McKee   |
|  Gene Austin  | … |  Viihdyttäjä pianossa   |
|  Candy Candido  | … |  Viihdyttäjä bassossa   |
|  Otto Heimel  | … |  Viihdyttäjä kitarassa   |
Tuotanto

Kauniin Sadien kuvaukset alkoivat 12. helmikuuta 1934. Elokuvaa kuvattiin MGM:n studioilla Kalifornian Culver Cityssä 612 000 dollarin budjetilla. Kuvaukset päättyivät 7. huhtikuuta 1934. Kaunis Sadie oli siihen aikaan poikkeuksellisen kallis MGM-tuotanto.
Kaunis Sadie on Leo G. Carrollin ensimmäinen elokuva. Kaunis Sadie on yksi ensimmäisistä elokuvista, joka käsittelee alkoholismia vakavana ongelmana eikä koomisena lisäkkeenä.
Laulu "All I Do Is Dream of You" kirjoitettiin elokuvaa varten Gene Raymondin laulettavaksi. Myöhemmin kappaletta käytettiin Debbie Reynoldsille Laulavat sadepisarat -elokuvaan (1952).
Julkaisu ja vastaanotto

Kaunis Sadie sai ensi-iltansa Yhdysvalloissa 9. toukokuuta vuonna 1934 ja Suomessa 11. marraskuuta 1934. Elokuva tuotti Yhdysvalloissa 838 000 dollaria ja ulkomailla 464 000 dollaria; yhteensä elokuva tuotti 1 302 000 dollaria. Elokuva menestyi näin ollen kohtuullisesti muihin Crawfordin sen ajan elokuviin verrattuna. The Hollywood Reporter kehui Crawfordin roolisuoritusta.
Populaarikulttuurissa

Elokuvaa käytettiin jännityselokuvassa Mitä tapahtuikaan Baby Janelle? (1962), jossa Blanche Hudson (Joan Crawford) katselee vanhaa klassikkoelokuvaansa.
Aiheesta muualla

Kaunis Sadie Internet Movie Databasessa (englanniksi)
Kaunis Sadie Elonet.
Kaunis Sadie AllMoviessa. (englanniksi)
Kaunis Sadie TCM Movie Databasessa (englanniksi)
Koe no Katachi

| Koe no katachi |
| --- | --- |

聲の形   (Koe no katachi)
Genre: draama, romanssi, slice of life 
Manga
Tekijä: Yoshitoki Ōima (良時大今)
Julkaisija:  Kodansha
Sarjajulkaisulehti:  Shounen Magazine
Ensimmäinen painatus: 6. elokuuta 2013 – 19. marraskuuta 2014
Kirjojen lukumäärä: 7 
Elokuva: Koe no katachi
Ohjaaja: Yamada Naoko
Studio: Kyoto Animation
Julkaisupäivämäärä:  17. syyskuuta 2016
Kesto: 2h 10 min 
Koe no katachi (jap. 聲の形, Koe no katachi, sananmukaisesti Äänen muoto) on japanilainen mangasarja, jonka on sekä kirjoittanut että piirtänyt Yoshitoki Ōima. Teos sai alkunsa kertajulkaisuna helmikuussa 2011 Bessatsu Shōnen -julkaisussa. Vuonna 2013 teos alkoi alkoi ilmestyä viikoittaisessa Shōnen-julkaisussa, ja se jatkui aina vuoden 2014 loppuun saakka. Kodansha julkaisi Japanissa teoksesta seitsemän tankoubonia. Mangan pohjalta julkaistiin vuonna 2016 elokuva, jonka tuotti Kyoto Animation -animaatiostudio. Suomessa elokuvaa on esitetty Finnkinon elokuvateattereissa keväällä 2018 nimellä A Silent Voice.
Tarina > Juoni

Koe no katachi kertoo tarinan Shoya Ishidasta, entisestä ongelmanuoresta, joka kiusasi kuuroa luokkatoveriaan Shoko Nishimiyaa ystäviensä kanssa ollessaan ala-asteella. Nishimiyan vaihdettua koulua kukaan Ishidan aiemmista kavereista ei halunnutkaan enää kaveerata hänen kanssaan, vaan kaikki alkoivatkin kiusata häntä. Tämä jatkuu pisteeseen, missä Ishida toteaa ystävien olevan turhia, eristäytyy yhteiskunnasta ja yrittää tehdä itsemurhan. Kaikki kuitenkin muuttuu, kun Ishida tapaa Nishimiyan uudestaan seitsemän vuoden jälkeen.
Ujoutensa vuoksi Nishimiya ei ole onnistunut saamaan ystäviä ja on yksin, kuten Ishidakin, tukenaan ainoastaan oma siskonsa. Tajutessaan kummankin kärsivän lapsuutensa traumoista Ishida pyrkii palauttamaan lapsuuden ystävyyssuhteet ennalleen ja antamaan Nishimiyalle mahdollisuuden ystäviin, joita hän ei koskaan saanut Ishidan kiusaamisen vuoksi. Tarinaan tulee monia tuttuja henkilöitä Nishimiyan ja Ishidan lapsuudesta, kuten Ishidan vanhan ystävä Naoka Ueno, joka on vihainen Nishimiyalle tämän aiheutettua Ishidan syrjäytymisen, Miki Kawai, luokan narsistinen ja kaikkien ihailema johtohahmo ja Miyoko Sahara, ainoa joka yritti kaveerata Nishimyan kanssa tämän ollessa nuori. Mukaan tarttuu myös pari uutta ystävää, Ishidan kaltainen ihmisistä syrjäytynyt tukeva ja sydämellinen Tomohiro Nagatsuka sekä Satoshi Mashiba, Kawain ihastus.
Ishida ja Nagatsuka päättävät ryhtyä tekemään elokuvaa kaksistaan, mutta erinäisten vaiheiden myötä pian koko kaveriseitsikko on projektin kimpussa. Samalla kun elokuvaa suunnitellaan, jokainen hahmo kokee erän kovia koettelemuksia, jotka kasvattavat heitä ihmisinä. Koko projekti uhkaa myös kaatua, kun Ishida haukkuu kaikki ystävänsä ja pyrkii taas eristäytymään muista. Tämä ajaa kaikkien erimielisyyksistä syyllisyyttä potevan Nishimiyan yrittämään itsemurhaa, mutta Ishida onnistuu saapumaan paikalle ja pelastaa Nishimiyan hengen samalla itse pudoten parvekkeelta syvään veteen.
Ishidan ollessa sairaalassa elokuvaprojekti on tauolla, kun muut käsittelevät ongelmiaan. Kun Ishida lopulta herää koomasta ja parantuu, ystävykset tekevät elokuvan loppuun, mutta siitä tulee pohjanoteeraus. He eivät kuitenkaan luovuta, vaan kukin aikoo tulla entistä paremmaksi valitsemallaan alalla, joita he olivat hyödyntäneet elokuvan teossa.
Ystävykset tapaavat vielä uudestaan vuosien jälkeen Seijin no hi -päivänä, jolloin juhlitaan nuorten siirtymistä aikuisuuteen. Tuolloin Ishida on päässyt jo eroon ihmisvihastaan ja hänellä on useita pysyviä ystäviä.
Vastaanotto

Koe no katachi voitti vuonna 2014 "Parhaan tulokkaan palkinnon".  Mangan aihepiirin vuoksi Japanin kuurojen säätiö on arvioinut teoksen sisällön ja suosittelee sitä luettavaksi.
Onomichi

| Onomichi (尾道市) |
| --- | --- |
 Näkymä Onomichiin ja Seton sisämerelle
 lippu:  Symboli
 Onomichin sijainti Hiroshiman prefektuurissa
 Onomichi
 Koordinaatit: 34°24′32″N, 133°12′18.1″E 
Valtio:  Japani
Alue:  Chūgoku (San’yō)
Prefektuuri:  Hiroshima
Pinta-ala:  
 – Kokonaispinta-ala:  285,11 km²
Väkiluku (2017):  140 381
 – Väestötiheys:  492,4 as./km²
Symbolit:  
 – Puu ja kukka:  Sakura
 
 www.city.onomichi.hiroshima.jp 
Infobox OKVirheellinen NIMI-arvo: 
Onomichi (jap. 尾道市, Onomichi-shi) on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee prefektuurin kaakkoisosassa Seton sisämeren rannalla Onomichin kanavan varrella. Kaupungissa on 140 381 asukasta (vuonna 2017) ja sen pinta-ala on 285,11 neliökilometriä.
Onomichi on vanha satamakaupunki, jonka satama perustettiin jo Heian-kaudella vuonna 1169. Se kukoisti riisin kauppapaikkana ja myöhemmin Kiinan Ming-dynastian kanssa käydyn kaupan ja Pohjois-Japaniin suunnanneiden Kitamaebune-laivojen ansiosta. Kauppa toi kaupungille vaurautta, jonka myötä sinne rakennettiin lukuisia temppeleitä ja pyhäköitä. Onomichi sai Japanin kunnallishallinnon perustamisen jälkeen kaupunkioikeudet vuonna 1898, toisena Hiroshiman prefektuurissa. Sen jälkeen se on kuntaliitosten myötä laajentunut käsittämään myös keskustan pohjoispuolen vuoristoalueita ja Seton sisämeren saaria. Kaupunki toimii Shikokun saarella sijaitsevaan Imabariin johtavan Shimanami-kaidō-saaristoreitin lähtöpaikkana. Onomichia palvelevat JR Nishi-Nihonin San’yō-päälinja ja luotijunayhteys San’yō Shinkansen.
Kuvia

Onomichi vuonna 1981 – kaupunki on kasvanut Onomichin kanavan varrelle
Senkō-jin buddhalainen temppeli
Lautta ylittämässä Onomichin kanavaa
Aiheesta muualla

Kuvia tai muita tiedostoja aiheesta Onomichi Wikimedia Commonsissa
Kaupungin internetisivut (japaniksi)